एसपी के भाई नरेंद्र ने बताया कि सुरेंद्र दास की शादी 9 अप्रैल 2017 को रवीना के साथ हुई थी। डॉ. रवीना गणेश शंकर विद्यार्थी मेडिकल कालेज कानपुर से एनाटमी विभाग से 2018 में एमएस पूरा करने के बाद आंबेडकर नगर मेडिकल कालेज में डिमांस्टेटर बनी। एक महीने पहले उन्होंने संविदा की नौकरी से इस्तीफा दे दिया। उस वक्त भाई सुरेंद्र दास वहां सीओ थे। नरेंद्र कहते हैं कि सुरेंद्र अक्सर पत्नी रवीना से कहते थे कि जिस मां ने भूखें पेट रहकर मुझे पढ़ाया। भाई ने मजदूरी कर किताबों की व्यवस्था की। तुम उन्हें छोड़ने के लिए कह रही हो। मां और भाई का अगर आज मैं साथ नहीं दूंगा तो भगवान भी मुझे माफ नहीं करेगा। पर पत्नी रवीना सुरेंद्र दस की बात मानने को तैयार नहीं थीं। भाई के मुताबिक शादी के बाद सुरेंद्र के साथ मस्ती करना तो दूर सुख-दुख की दो बातें करने को सब तरस गए थे।